El ple de l'Ajuntament de Tortosa ha tombat una moció que instava a retirar la simbologia franquista dels espais públics de la capital del Baix Ebre. La moció, presentada per la CUP, ha rebut els vots en contra de Junts per Tortosa, el PSC i Ciutadans. A més de la CUP, hi han votat a favor els grups municipals de Movem Tortosa i ERC. La presència de simbologia del règim del general Franco a la localitat ha estat molt polèmica des de fa anys i, fins i tot, el 2016 es va convocar un referèndum per decidir si es retirava el monument a la Batalla de l'Ebre de la Guerra Civil Espanyola que hi ha al bell mig del riu. El vot majoritari dels tortosins va ser a favor de mantenir-lo, per bé que reinterpretant el seu significat.